CELEX: 62021TN0522
Language: el
Date: 2022-01-18 00:00:00
Title: Υπόθεση T-522/21: Προσφυγή-αγωγή της 18ης Ιανουαρίου 2022 — XH κατά Επιτροπής

20.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/55
            
         
      Προσφυγή-αγωγή της 18ης Ιανουαρίου 2022 — XH κατά Επιτροπής
      (Υπόθεση T-522/21)
      (2022/C 237/72)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: XH (εκπρόσωπος: K. Górny-Salwarowska, δικηγόρος)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση D/386/20 της 24ης Νοεμβρίου 2020 με την οποία απορρίφθηκε το αίτημα διόρθωσης του φακέλου Sysper 2 της προσφεύγουσας-ενάγουσας, όπως αυτή επικυρώθηκε με την απόφαση αριθ. R/125/21 που εξέδωσε η ΑΔΑ στις 16 Ιουνίου 2021 επί της διοικητικής ένστασης που υποβλήθηκε από την προσφεύγουσα-ενάγουσα στις 22 Φεβρουαρίου 2021·
               
            
                  —
               
               
                  να ακυρώσει την απόφαση της 12ης Νοεμβρίου 2020 (IA υπ’ αριθ. 32-2020) περί μη καταχώρισης του ονόματός της στον πίνακα των προαχθέντων υπαλλήλων για το 2020, όπως αυτή επικυρώθηκε με την απόφαση αριθ. R/80/21 που εξέδωσε η ΑΔΑ στις 8 Ιουνίου 2021 επί της διοικητικής ένστασης που υποβλήθηκε από την προσφεύγουσα στις 5 Φεβρουαρίου 2021·
               
            
                  —
               
               
                  να διατάξει την καταβολή αποζημίωσης στην προσφεύγουσα-ενάγουσα για την αποκατάσταση της ζημίας που αυτή υπέστη (1)·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής, η προσφεύγουσα-ενάγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται πλάνη περί το δίκαιο και παρατυπία των επίμαχων διαδικασιών προαγωγής: παράβαση της απόφασης GIP 45 C (2013) 8968 της Επιτροπής που περιλαμβάνει τις γενικές εκτελεστικές διατάξεις του άρθρου 45 του ΚΥΚ· παράβαση του άρθρου 45, παράγραφος 1, του ΚΥΚ υπό το πρίσμα του άρθρου 7 του Χάρτη των Θεμελιωδών Δικαιωμάτων της Ευρωπαϊκής Ένωσης και παράλειψη πραγματικής σύγκρισης των προσόντων.
               
            
                  2.
               
               
                  Με τον δεύτερο λόγο προβάλλεται πρόδηλο σφάλμα εκτίμησης κατά την εφαρμογή των κριτηρίων προαγωγής του άρθρου 45 του ΚΥΚ, υπό το πρίσμα του άρθρου 7 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
         (1)  Με την προσφυγή-αγωγή ζητείται η καταβολή δύο συγκεκριμένων ποσών αποζημίωσης, ήτοι 25 000 ευρώ προς αποκατάσταση της ηθικής βλάβης και 50 000 ευρώ ως αποζημίωση για τη ζημία που ισχυρίζεται ότι υπέστη η προσφεύγουσα-ενάγουσα.